Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 172

9. A tojók tartásánál csak olyan fel nem javított ketreces rendszereket szabad alkalmazni, amelyek megfelelnek a következõ elõírásoknak: 9.1. a ketrecnek — anyaga, kialakítása és állapota alapján — olyannak kell lennie, hogy a tojók sérülését a technika mindenkori állásának megfelelõ biztonsággal kizárja, és a tojók elgyengülését ne eredményezze, 9.2. a tojók számára legalább 550 négyzetcentiméter szabadon használható ketrec-alapterületet kell biztosítani, amelynek a meghatározásánál a méréseket vízszintesen kell elvégezni, a mért alapterületet a takarmányveszteség mérséklésére kialakított magas peremekkel csökkenteni kell, ha azok a tojók mozgáslehetõségeit gátolják, 9.3. a ketrec szabad belmagasságának — a ketrec területének legalább 65 százalékán — el kell érnie a 40 centimétert, de az sehol sem lehet 35 centiméternél kevesebb, 9.4. a ketrecnyílást úgy kell kialakítani és méretezni, hogy a tojók a ketrecbõl fájdalom- és sérülésmentesen kivehetõk legyenek, 9.5. a ketrec padozatát úgy kell kialakítani, hogy a tojók sérülés nélkül tudjanak pihenni, állni, illetve felállni, és az állatok mindkét lábának mindegyik elõrenézõ karmát megfelelõen megtámassza, 9.6. a ketrecpadló lejtése legfeljebb 14 százalékos lehet; azoknál a padozatoknál, ahol nem négyszögletes dróthálót használnak, az állomás engedélyezhet meredekebb lejtést, 9.7. akadály nélkül használható etetõvályúról kell gondoskodni, 9.8. az egy tojóra esõ etetõhossznak és a vályús itató hosszának egyaránt 10-10 centiméternek kell lennie, a szelepes vagy csészés itató esetén minden ketrecben legalább két itatóhelynek elérhetõnek kell lennie, 9.9. a ketreceket megfelelõ karomkoptató eszközökkel kell felszerelni. A tojótyúkok feljavított ketreces rendszerben való tartásának minimális követelményei

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes